Maksim Vitorgan
Maksim Emmanuilovitš Vitorgan (vene keeles Максим Эммануилович Виторган; sündinud 10. septembril 1972 Moskvas) on Venemaa näitleja (teatri- ja filminäitleja). Ta lõpetas 1993. aastal Moskvas GITIS-e. Ta töötas näitlejana aastatel 1993–1999 Moskva Noorsooteatris ja 1999–2001 Lenkomis. 2001. aastal võttis Oleg Tabakov ta Tšehhovi-nimelise Moskva Kunstiteatri näitlejaks. Ta on tegutsenud telesaadete lavastajana ja telesaatejuhina, samuti osa võtnud mitmest tõsielusarjast. Filmis hakkas ta sagedamini mängima 2000. aastatel. Kokku on ta mänginud enam kui 60 mängufilmis.